-
- Koleisa bato ebele na nzela ya bato moke - Linɔ́ngi ya Mosɛnzɛli—2013
-
8. Ndenge nini bato oyo bakómaki bandimi na Pantekote bamonisaki ete bayebaki malamu nzela oyo Kristo azalaki kosalela?
8 Kobanda na Pantekote ya mobu 33 T.B., Kristo oyo asilaki kosekwa akómaki kosalela bantoma na ye mpo na koleisa bayekoli na ye mosusu nyonso oyo batyamaki mafuta. (Tángá Misala 2:41, 42.) Bayuda mpe baprozelite oyo batyamaki mafuta na elimo mokolo wana ya Pantekote bayebaki malamu ete Yesu azalaki koleisa bango na elimo na nzela ya bantoma. Yango wana “bakobaki komipesa na mateya ya bantoma.” Molimboli moko ya maloba ya Biblia alobi ete vɛrbɛ ya Grɛki oyo babongoli na “bakobaki komipesa” ekoki kolimbola “kokangama makasi mpe kotikala sembo na likambo moko.” Bandimi wana ya sika bazalaki na mposa makasi ya bilei ya elimo, mpe bayebaki malamu epai wapi bakokaki kozwa yango. Na bosembo nyonso, bazalaki kotalela bantoma mpo bálimbwela bango maloba mpe misala ya Yesu mpe básalisa bango báyeba ndimbola ya makomami oyo elobelaki ye.*
—Mis. 2:22-36.
-
-
- Koleisa bato ebele na nzela ya bato moke - Linɔ́ngi ya Mosɛnzɛli—2013
-
Paragrafe 8: Ndenge bato oyo bakómaki bandimi sika “bakobaki komipesa na mateya ya bantoma” emonisi ete bantoma bazalaki koteya bango mbala na mbala. Mateya mosusu ya bantoma ekomamaki libela na mikanda oyo ekomamaki na litambwisi ya elimo ya Nzambe, oyo ezali lelo na Makomami ya Grɛki ya bokristo.
-
unk lin_Latn unk lin_Latn lin_Latn est_Latn unk unk lin_Latn unk lin_Latn unk